На основу члана 4. Закона о запосленима у аутономним покрајинама и јединицама локалне самоуправе ("Службени гласник РС", бр. 21/16, 113/17, 113/17-др.закон, 95/18, 86/19-др.закон, 157/20-др.закон, 114/21, 123/21-др.закон и 92/23) и члана 58. Одлуке о организацији Општинске управе општине Димитровград ("Службени лист општине Димитровград“, бр.16/19 и 22/19), у циљу реализације мера и активности из Плана интегритета општине Димитровград бр. 02-296/22-16 од 16.12.2022. године, начелник Општинске управе општине Димитровград, доноси

**ПРАВИЛНИКО УПРАВЉАЊУ СУКОБОМ ИНТЕРЕСА У**

**ОПШТИНСКОЈ УПРАВИ ОПШТИНЕ ДИМИТРОВГРАД**

# УВОДНЕ ОДРЕДБЕ Предмет

# Правилника

**Члан 1.**

Овим правилникомуређују се интерна правила поступања у Општинској управи општине Димитровград која се односе на спречавање сукоба интереса и управљање сукобом интереса, а посебно на поверљиво саветовање, пријављивање поклона, пријављивање приватног интереса, поступање у случају повреде правила о спречавању сукоба интереса, надзор над применом и извештавање о примени овог акта и друга питања од значаја за управљање сукобом интереса у Општинској управи општине Димитровград.

**Примена Правилника**

# Члан 2.

Овај акт примењује се на све запослене у Општинској управи општине Димитровград, односно на лица ангажована по основу уговора ван радног односа (у даљем тексту: запослени).

# Појмови Члан 3.

У смислу овог Правилника, поједини појмови имају следеће значење:

* **„сукоб интереса”** је ситуација у којој запослени има приватни интерес који утиче, може да утиче или изгледа као да утиче на поступање запосленог у вршењу јавне функције односно службене дужности, на начин који угрожава јавни интерес.
* **„приватни интерес”** је било каква корист или погодност за запосленог или повезано лице;
* **„повезано лице”** је супружник или ванбрачни партнер запосленог, крвни сродник запосленог у правој линији, односно у побочној линији закључно са другим степеном сродства, усвојитељ или усвојеник запосленог, као и свако друго правно или физичко

лице које се према другим основама и околностима може оправдано сматрати интересно повезаним са запосленим;

* **„поклон”** је ствар, право и услуга дата или учињена без одговарајуће накнаде и свака друга корист која је дата запосленом или повезаном лицу у вези с вршењем јавне функције;
* **„протоколарни поклон**” је поклон који запослени прими од стране државе, њеног органа или организације, међународне организације или страног правног лица, који је примљен приликом службене посете или у другим сличним приликама;
* **„пригодни поклон“** је поклон који је уручен запосленом у приликама када људи традиционално размењују поклоне, као што су државни или верски празници.
* **„поверљиво саветовање“** је давање информација о важећим законским и другим правилима у вези са спречавањем сукоба интереса и смерница за поступање запосленог у случајевима које она уређују, као и етичким дилемама са којим се запослени сусрећу у раду, уз чување поверљивости изнетих података, као и идентитета лица које их износи.

# СПРЕЧАВАЊЕ СУКОБА ИНТЕРЕСА Поступање са поклонима

**Члан 4.**

Запослени може да прими протоколарни и пригодни поклон чија вредност не прелази 10% просечне месечне зараде без пореза и доприноса у Републици Србији, односно пригодне поклоне чија укупна вредност у календарској години не премашује износ од једне просечне месечне зараде, без пореза и доприноса у Републици Србији.

Ако је запосленом понуђен поклон који не испуњава услове из става 1. овог члана, запослени је дужан да поклон одбије, односно уручени поклон врати.

Ако запослени није у могућности да одбије или врати примљени поклон, дужан је да о томе обавести руководиоца на начин предвиђен чланом 5. овог Правилника.

Ако је запослени у недоумици да ли се понуђени поклон може сматрати пригодним поклоном мање вредности, о томе ће затражи мишљење свог претпостављеног или поверљивог саветника из члана 11. овог Правилника.

# Обавештавање о примљеним поклонима Члан 5.

Запослени је дужан да без одлагања, а најкасније првог наредног радног дана, о сваком примљеном поклону, укључујући и протоколарне и пригодне поклоне, обавести руководиоца основне организационе јединицеу коју је распоређен.

На садржину обавештења о примљеном поклону и евиденције о поклонима, примењују се одредбе прописа којима се уређује спречавање сукоба интереса при вршењу јавних функција.

Дужност из става 1. овог члана односи се и на сваки покушај, обећање или понуду давања поклона с циљем утицаја на запосленог да у оквиру својих овлашћења и дужности изврши радњу коју не би смео извршити или изврши радњу коју би морао извршити.

# Обавештавање о додатном раду Члан 6.

Запослени је дужан да о свом додатном раду обавести руководиоца основне организационе јединицеу коју је распоређен, који ту информацију прослеђује служби која води персонални досије запосленог.

# Сагласност за додатни рад Члан 7.

Запослени може, уз сагласност начелника Општинске управе општине Димитровград(у даљем тексту: начелник), ван радног времена да ради за другог послодавца ако додатни рад није забрањен посебним законом или другим прописом, ако не ствара могућност сукоба интереса или не утиче на непристрасност рада запосленог.

Начелник даје сагласност из става 1. овог члана по претходном мишљењу непосредног руководиоца запосленог и поверљивог саветника из члана 11. овог Правилника, у року од пет радних дана од подношења писаног захтева запосленог за давање сагласности.

Приликом одлучивања о давању сагласности директор нарочито води рачуна о трајању додатног рада, висини накнаде по основу додатног рада у односу на висину зараде запосленог у истом временском периоду.

Начелник ће ускратити сагласност за додатни рад ако се њиме онемогућава или отежава рад запосленог, утиче на непристрасност рада службеника, ствара могућност сукоба интереса или штети угледу Општинске управе општине Димитровград.

Сагласност није потребна за додатни научноистраживачки рад, објављивање ауторских дела и рад у културно-уметничким, хуманитарним, спортским и сличним удружењима, али је запослени дужан да о додатном раду обавести начелника на начин предвиђен у члану 5. Овог правилника*.*

# Обавештавање о оснивачким правима и бављењу предузетништвом Члан 8.

Запослени је дужан да обавести руководиоца основне организационе јединицеу коју је распоређен о чињеници да је оснивач или власник удела привредног друштва, јавне службе или да се бави предузетништвом, а руководилац проверава да ли је то у складу са одредбама закона који уређује положај запослених у јавним службама.

Ако утврди да је законом забрањено да запослени буде оснивач или власник удела у привредном друштву или јавног служби или да се бави предузетништвом, односно да то ствара могућност сукоба интереса запосленог, руководилац обавештава запосленог о обавези да своја управљачка права у привредном субјекту пренесе на друго лице.

На пренос управљачких права у привредном субјекту примењују се прописи који уређују спречавање сукоба интереса при вршењу јавних функција.

# Примена одредаба о спречавању сукоба интереса на руководиоце основних организационих јединица

**Члан 9.**

Руководиоци основних организационих јединица о поклонима које су они примили, свом додатном раду и оснивачким правима у привредним субјектима, у складу са члановима 5., 6. и

8. овог правилника обавештавају начелника*.*

Сагласност за додатни рад из члана 7. овог правилниканачелнику даје Општинско веће општине Димитровград*.*

# Евиденција о поклонима, додатном раду и обављању привредне делатности Члан 10.

У Општинској управи општине Димитровградсе води евиденција о обавештењима из чланова 5., 6., 8. и члана 9. става 1. и сагласностима из члана 7. и члана 9. става 2. овог правилника*.*

Евиденција из става 1. овог члана нема карактер јавне евиденције.

# УПРАВЉАЊЕ СУКОБОМ ИНТЕРЕСА Поверљиво саветовање

**Члан 11.**

Начелник одређује једног запосленог који је задужен за давање поверљивих савета и смерница запосленима у вези са спречавањем сукоба интереса (у даљем тексту: поверљиви саветник).

Приликом одређивања поверљивог саветника, начелник обавезно тражи мишљење синдиката.

Запослени може, одмах по сазнању о постојању приватног интереса у вези са обављањем послова и одлучивањем у којем учествује, да се обрати поверљивом саветнику у циљу добијања савета и смерница за спречавање сукоба интереса.

Информације, било у усменом или у писаном облику, размењене између поверљивог саветника и запосленог остају међу њима.

Нико не може тражити од поверљивог саветника да открије детаље разговора са запосленим или информације до којих је у том случају дошао.

# Пријављивање приватног интереса Члан 12.

Запослени је дужан да одмах по сазнању, а најкасније првог наредног радног дана писмено пријави непосредном руководиоцу и начелнику постојање приватног интереса у вези са пословима које обавља.

У случају из става 1. овог члана, запослени је дужан да се уздржи од даљих активности које могу угрозити јавни интерес до одлучивања о изузећу.

У циљу спречавања сукоба интереса, до доношења одлуке о изузећу, начелник без одлагања, а најкасније три дана од пријема пријаве из става 1. овог члана предузима све радње неопходне за отклањање евентуалног сукоба интереса, а посебно: изузимање запосленог из даљег рада у предмету у коме је препознат приватни интерес запосленог, ограничавање приступа подацима и информацијама у предмету, одређивање другог запосленог за обављање тих послова, премештање запосленог на другу позицију или издавање налога запосленом да се уздржи од гласања у колективним телима.

Приликом одлучивања о изузећу, начелник обавезно прибавља мишљење непосредног руководиоца запосленог из става 1. овог члана и поверљивог саветника.

Начелник одлучује о изузећу запосленог без одлагања, а најкасније у року од пет дана од дана пријема пријаве запосленог.

Када донесе одлуку о изузећу запосленог, начелник истовремено одређује запосленог који ће бити задужен за обављање послова у вези са којима постоји сукоб интереса.

Начелник о постојању свог приватног интереса обавештава Општинско веће општине Димитровград, који одлучује у складу са одредбама овог члана.

# ПРИЈАВЉИВАЊЕ СУМЊЕ НА ПОСТОЈАЊЕ СУКОБА ИНТЕРЕСА И ЊЕГОВО САНКЦИОНИСАЊЕ

**Пријављивање сумње на постојање сукоба интереса Члан 13.**

У случају сумње на постојање сукоба интереса другог запосленог у Општинској управи општине Димитровградсваки запослени дужан је да одмах по сазнању, а најкасније првог наредног радног дана, све познате информације достави лицу овлашћеном за узбуњивање.

Запослени из члана 1. третира се као узбуњивач, даљи поступак спроводи се у складу са

актом Општинске управе општине Димитровград којим је уређено узбуњивање*.*

У поступку из става 2. прибавља се мишљење поверљивог саветника.

# Санкционисање сукоба интереса Члан 14.

Поступање запослених супротно одредбама чланова 4.-8. и 11. овог правилникапредстављају теже повреде обавеза из радног односа, односно повреде радне дисциплине, у складу са законом којим се уређује положај запослених у јавним службама и општим актом Општинске управе општине Димитровград.

# ПРАЋЕЊЕ ПРИМЕНЕ АКТА Годишњи извештај о управљању сукобом интереса

**Члан 15.**

Начелник једном годишње подноси Општинском вечу општине Димитровград извештај о управљању сукобом интереса.

Извештај из става 1. овог члана чини саставни део годишњег извештаја о раду Општинске управе општине Димитровград.

Извештај обавезно садржи: податке о броју поклона које су примили запослени; броју датих сагласности и одбијених захтева запослених за обављање додатног рада; броју пријава приватног интереса; броју пријава у случајевима сумње на постојање сукоба интереса и броју и врстама мера које су предузете ради спречавања и санкционисања сукоба интереса и предлог мера и активности које је могуће предузети у циљу унапређење постојеће ситуације.

Извештај се објављује на веб презентацији општине Димитровград.

# ЗАВРШНЕ ОДРЕДБЕ Одређивање и обука поверљивог саветника

**Члан 16.**

Начелник одређује поверљивог саветника у року од месец дана од дана ступања на снагу овог правилника.

Начелник обавезно упућује поверљивог саветника на обуку из области сукоба интереса.

По завршетку обуке, поверљиви саветник организује интерну обуку из исте области за руководиоце осталих организационих јединица и друге заинтересоване запослене.

Поверљиви саветник упознаје сваког новозапосленог у Општинској управи општине Димитровград *,* одмах по ступању на рад, са садржином овог правилникаи даје му друге релевантне информације о спречавању и управљању сукобом интереса у Општинској управи општине Димитровград*.*

# Објављивање и ступање на снагу Члан 17.

Овај правилникобјављује се на огласној табли зграде општине.

Димитровград и на веб презентациј општине Димитровград.

Овај правилникступа на снагу осам дана од дана објављивања у „Службеном листу општине Димитровград“.

# О б р а з л о ж е њ е

Правни основ за доношење овог Правилника садржан је у члана 4. став 7. Закона о запосленима у аутономним покрајинама и јединицама локалне самоуправе ("Службени гласник РС", бр. 21/16, 113/17, 113/17-др.закон, 95/18, 86/19-др.закон, 157/20-др.закон, 114/21 и 123/21-др.закон), који предвиђа да за службенике и намештенике у јединицама локалне самоуправе, права и дужности у име послодавца, врши начелник општинске управе, ако је образована као јединствен орган.

Члана 58. Одлуке о организацији општинске управе општине Димитровград („Службени лист општине Димитровград“, бр. 16/19 и 22/19), предвиђа да правилнике, наредбе, упутства, решења, закљућке и друге акте из своје надлежности доноси начелник Општинске управе или лице које он овласти.

Разлог за доношење овог правилника проистиче из трећег циклуса Плана интегритета за период 2021-2024.године за општину Димитровград, а у циљу спровођења мера управљања сукобом интереса запослених.

Бр. 02-266/24-14

У Димитровграду, 12.09.2024. године

**НАЧЕЛНИК**

**ОПШТИНСКЕ УПРАВЕ ОПШТИНЕ ДИМИТРОВГРАД**

**дипл.прав. Драган Голубов**